Friedhelm Funkel

Friedhelm Funkel (s. 10. joulukuuta 1953) on saksalainen jalkapallovalmentaja ja entinen keskikenttäpelaaja. Toukokuusta 2025 lähtien hän on toiminut 1. FC Kölnin päävalmentajana.

Ura pelaajana

Funkel pelasi pitkällä urallaan Bayer Uerdingenin ja 1. FC Kaiserslauternin joukkueissa 16 vuoden aikana kaikkiaan 320 Bundesliiga-ottelua tehden 83 osumaa. Krefeldiläisseura KFC Uerdingenin seurahistoriassa Funkel on 254 pelaamallaan ottelulla ja 59 tekemällään maalilla eniten Bundesliigassa pelannut ja viimeistellyt mies. Hänen uransa suurin saavutus on Saksan Cupin voitto 1985, kun Uerdingen kaatoi finaalissa FC Bayern Münchenin 2–1.

Ura valmentajana

Kauden 1990–91 lopussa Funkel aloitti valmennusuransa Uerdingenin joukkueessa. Hissijoukkueen maineessa ollut krefeldiläisseura vuorotteli 1. ja 2. Bundesliigassa vuosina 1991–96 pudoten kolmesti ja nousten kahdesti takaisin. Funkel jätti joukkueen seuran pudottua pääsarjasta kaudella 1995–96.

Toukokuussa 1996 Funkelin ura jatkui MSV Duisburgissa. Funkel johdatti 1. Bundesliigaan nousseen seuran Saksan cupin finaaliin 1998, mutta FC Bayern München oli parempi maalein 2–1. Bundesliigassa kahdeksanneksi kahdesti perättäin sijoittuneen MSV Duisburgin kausi 1999–2000 oli katastrofaalinen ja Funkel sai potkut maaliskuussa 2000 joukkueen ollessa liigan jumbona.

Syyskuussa 2000 Funkel siirtyi 1. Bundesliigan häntäpäähän jumittuneen FC Hansa Rostockin käskyttäjäksi. Hänen johdollaan seura säilytti paikkansa Bundesliigassa. Funkelin nuorempi veli Wolfgang tuli Hansa Rostockin apuvalmentajaksi kaudeksi 2001–02. Veljesten yhteistyö ei sujunut parhaalla mahdollisella tavalla, ainakaan tulosten valossa, ja Friedhelm Funkel sai lähteä seurasta joulukuussa 2001.

Oltuaan poissa valmennustehtävistä vuoden ajan Funkel siirtyi helmikuussa 2002 1. FC Kölnin peräsimeen. Kölniläisseura ei pystynyt hyvästä kotipelivireestään huolimatta säilyttämään sarjapaikkaansa vaan putosi 2. Bundesliigaan, mutta vain palatakseen takaisin kauden 2002–03 jälkeen. Ottelut 1. Bundesliigassa eivät kuitenkaan menneet nappiin ja Funkel sai potkut lokakuussa 2003.

Kesällä 2004 Funkel siirtyi 2. Bundesliigaan pudonneen Eintracht Frankfurtin käskyttäjäksi. Funkelin johdolla seura sijoittui kolmanneksi ja palasi yhden kauden jälkeen takaisin pääsarjaan sijoittuen 2005–06 sijalle 14. Saksan cupissa Eintracht Frankfurt eteni sensaatiomaisesti finaaliin, jossa Funkel joutui urallaan kolmannen kerran toteamaan FC Bayern Münchenin paremmaksi, tällä kertaa voitto meni Baijeriin Claudio Pizarron maalilla 0–1.

Kaudella 2006–07 Funkel luotsasi Eintrachtia myös UEFA Cupissa. Ensimmäisellä kierroksella tanskalainen Brøndby IF kaatui yhteismaalein 6–2. Tie nousi kuitenkin pystyyn lohkovaiheessa Eintrachtin jäätyä lohkonsa jumboksi kolmesta tasapelistä huolimatta. Bundesliigassa seura sijoittui jälleen neljänneksitoista.

Kaudella 2007–08 Funkel johdatti Eintrachtin hienosti yhdeksänneksi Bundesliigassa ja seura lähti kauteen 2008–09 suurin odotuksin. Menestys on kuitenkin jäänyt vaisuksi ja Eintracht on pudonnut sarjan tyvipäähän. Kausi päättyi lopulta 2–3 kotitappioon HSV:lle ja 13. sijaan Bundesliigassa. Vaikka Funkelilla oli sopimus kesään 2010, sai hän kauden jälkeen pakata laukkunsa. Funkel löst Vertrag auf

Funkel palasi valmennustehtäviin lokakuun alussa 2009 siirtyen Lucien Favren potkujen jälkeen Bundesliigan jumbosijalle juuttuneen Hertha Berlinin päävalmentajaksi. Hertha Berlin nimesi uuden valmentajansa Funkelin johdolla Hertha on jatkanut vaeltamistaan Bundesliigan jumbosijalla, mutta osittain muiden joukkueiden kehnon menestyksen vuoksi säilyttänyt mahdollisuutensa ainakin sarjapaikasta karsimisiseen. Kehnon menestyksen jatkuminen on herättänyt keskustelua Funkelin jatkosta seurassa, mutta maaliskuun alussa 2010 seurajohto vakuutti luottavansa edelleen häneen. Funkel darf weitermachen Lopulta putoamistaistelu kävi Herthalle ylivoimaiseksi ja seura putosi 2. Bundesliigaan ensi kertaa sitten kauden 1996/97. Meister Bayern siegt in Berlin - Werder Dritter Kauden jälkeen Herthan seurajohto ilmoitti odotetusti ettei se jatka Funkelin sopimusta. Hertha gibt Trennung von Funkel bekannt

Toukokuussa 2010 Funkelista tuli Bundesliigasta pudonneen VfL Bochumin päävalmentaja. Funkel krempelt den VfL um Debyyttikaudellaan hän luotsasi Bochumin 2. Bundesliigan kolmanneksi, mutta nousukarsinnassa Borussia Mönchengladbach onnistui säilyttämään sarjapaikkansa ja Bochumin paluu jäi haaveeksi. Kausi 2011/12 lähti käyntiin surkeasti ja Funkel sai potkut syyskuun puolivälissä Bochumin ollessa sarjassa toiseksi viimeisenä. VfL beurlaubt Trainer Funkel Pian potkujensa jälkeen 19. syyskuuta hän allekirjoitti kesään 2013 ulottuvan sopimuksen 2. Bundesliigassa toiseksi viimeisenä majailleen Alemannia Aachenin kanssa. Funkel übernimmt am Tivoli Funkel ei onnistunut Alemannian peräsimessä toivotulla tavalla, vaan seura jumittui hänenkin alaisuudessaan 2. Bundesliigan putoamiskamppailuun. Lopulta seurajohto antoi Funkelille potkut 1. huhtikuuta 2012 Alemannian ollessa edelleen toiseksi viimeisenä, kaksi pistettä sarjakarsinta- ja seitsemän pistettä säilymisviivan alapuolella. Funkel muss gehen - Außem übernimmt

Syyskuussa 2013 Funkel palasi valmennustehtäviin allekirjoitettuaan vuoden sopimuksen 2. Bundesliigassa kuudentena majailleen TSV 1860 Münchenin kanssa. 1860 München bestätigt Funkel als neuen Trainer Funkelin johdolla TSV München ei onnistunut nousemaan nousukamppailuun, vaan juuttui sarjan keskikastiin. Huhtikuun alussa 2014 seurajohto ilmoitti, että Funkelin tehtävät päävalmentajana päättyvät sopimuksen umpeutuessa kesäkuun lopussa 2014. Funkel: Am Saisonende ist Schluss Hän sai lopulta potkut vain muutama päivä ilmoituksen jälkeen seuran hävittyä Karlsruhelle 2–0. Funkel ab sofort kein 1860-Trainer mehr

Maaliskuun puolivälissä 2016 Funkel teki kauden loppuun ulottuvan sopimuksen 2. Bundesliigan putoamiskamppailuun vajonneen Fortuna Düsseldorfin kanssa.Letzter Rettungsanker: Funkel übernimmt bei Fortuna Funkel nosti Fortunan putoamisviivan tuntumasta sijalle 14 ja joukkue säilytti sarjapaikkansa. Kaudella 2016/17 Fortuna sijoittui keskikastiin ollen 11:s. Funkelin toinen täysi kausi Fortunassa toi vihdoin kaivatun nousun Bundesliigaan, kun Fortuna voitti 2. Bundesliigan mestaruuden.Braunschweig steigt ab - Fortuna Düsseldorf ist Meister Kaudella 2018/18 Funkel luotsasi sarjanousija Fortunan Bundesliigassa keskikastiin sijalle 10 ja joukkue säilytti sarjapaikkansa. Kaudella 2019/20 tulokset olivat heikkoja ja Fortuna voitti vain neljä Bundesliiga-ottelua Funkelin alaisuudessa. Putoamiskamppailuun juuttunut seura erotti Funkelin tammikuun lopussa 2020.Former Manchester City striker Uwe Rösler succeeds Friedhelm Funkel as Fortuna Düsseldorf coach

Huhtikuun puolivälissä 2021 Funkelista tuli Bundesliigassa toiseksi viimeisenä olleen FC Kölnin päävalmentaja.Offiziell: Funkel soll den 1. FC Köln retten Funkelin johdolla Köln voitti sarjakarsinnoissa SV Holstein Kielin ja säilytti sarjapaikkansa. Kauden jälkeen Funkel jätti seuran.elegation Bundesliga, 2020/2021, Spiele

Helmikuussa 2024 Funkel palasi valmennustehtäviin 2. Bundesliigan putoamiskamppailuun juuttuneen FC Kaiserslauternin päävalmentajaksi.Friedhelm Funkel soll den FCK vor dem Abstieg retten Funkelin johdolla seura säilytti sarjapaikkansa, mutta kokenut valmentaja ei jatkanut kauden jälkeen seurassa.FCK und Friedhelm Funkel beenden Zusammenarbeit zum Saisonende

Toukokuun alussa 2025 Funkel palasi yllättäen 1. FC Kölnin päävalmentajaksi. Hänet nimitettiin tehtävään vain kaksi kierrosta ennen 2. Bundesliigan kauden loppua seuran ollessa sarjassa toisena.Friedhelm Funkel takes over as Head Coach Funkel luotsasi joukkueen voittoihin kahdessa viimeisessä liigaottelussaan Nürnbergiä ja Kaiserslauternia. Voittojen ja HSV:n päätöskierroksella kärsimän tappion myötä Köln juhli 2. Bundesliigan mestaruuta ja nousua takaisin Bundesliigaan.1. FC Köln steigt in Bundesliga auf und holt 2.Liga-Titel Funkel teki sarjavoiton myötä historiaa, sillä kukaan valmentaja ei ole nostanut seuraa Bundesliigaa yhtä montaa kertaa. Lisäksi Funkelista tuli 71-vuotiaana vanhin valmentaja, joka on johdattanut joukkueensa nousuun Bundesliigaan.Funkel führt 1. FC Köln als Zweitligameister zum Aufstieg 

Meriitit valmentajana

 Saksan 2. Bundesliiga: 1992, 2018, 2025
Toinen 1995, 2003
Kolmas 2005

 Saksan cup
Hopeaa 1998, 2006

Lähteet

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1953 syntyneet
Luokka:Elävät henkilöt